b'\n_START_ARTICLE_\nDaimon (Det Gyldne Kompas)\n_START_SECTION_\nForm\n_START_PARAGRAPH_\nI Lyras verden kommer sj\xc3\xa6len fysisk til udtryk, i form af et dyr, kaldet en daimon. Den har en s\xc3\xa6rskilt personlighed ud fra deres respektive menneske, til trods for at de er en integreret del af mennesket (dvs. de er \xc3\xa9n enhed, delt i to organer)._NEWLINE_I vores univers og andre, foresl\xc3\xa5r b\xc3\xb8gerne at daimoner er integreret med dens person, dog uden nogen ydre eller fysiske form. De har en naturlig fysisk manifestation i Lyras univers og f\xc3\xa5 andre. (Daimoner der allerede er i en fysisk form, s\xc3\xa5som Pantalaimon, vil forblive i en fysisk form, hvis de bes\xc3\xb8ger universer med indre daimoner, som i vores eget univers)._NEWLINE_"Det v\xc3\xa6rste brud p\xc3\xa5 etikette" for et menneske er at r\xc3\xb8re en andens persons daimon (selv i kamp er det sagt, at de fleste soldater aldrig ville g\xc3\xb8re en fjendes daimon), selvom visse undtagelser bliver gjort (for eksempel mellem elskende). Den fysiske h\xc3\xa5ndtering af en daimon, for\xc3\xa5rsager s\xc3\xa5rbarhed og svaghed i den person, hvis daimon bliver r\xc3\xb8rt._NEWLINE_Som sagt kan daimoner frit r\xc3\xb8re andre daimoner og fort\xc3\xa6lle om forholdet mellem menneskene._NEWLINE_Et barns daimon har ingen fast skikkelse og kan \xc3\xa6ndre form efter forgodtbefindende og omst\xc3\xa6ndigheder. N\xc3\xa5r b\xc3\xb8rnene udvikler deres modne personlighed (ca. i puberteten), vil daimonerne antage en fast form, der afspejler menneskets personlige egenskaber. For eksempel vil et menneske med en hunde-daimon v\xc3\xa6re meget trofast og f\xc3\xb8lge myndighed, mens et menneske med en katte-daimon vil v\xc3\xa6re meget uafh\xc3\xa6ngig. (Der er ikke skrevet nogen steder, at ekstraordin\xc3\xa6re \xc3\xa6ndringer i menneskets personlighed, ogs\xc3\xa5 vil \xc3\xa6ndre daimonens skikkelse). Ved trilogiens begyndelse, h\xc3\xa6vder Lord Asriel at n\xc3\xa5r daimonen antager fast skikkelse, vil "St\xc3\xb8v" begynde at blive ledt gennem et menneske via daimonen og give barnet "d\xc3\xa5rlige tanker"._NEWLINE_En persons daimon er normalt det modsatte k\xc3\xb8n af sit menneske. Men i nogle tilf\xc3\xa6lde kan det godt v\xc3\xa6re samme k\xc3\xb8n og Pullman har indr\xc3\xb8mmet, at han ikke engang selv ved hvorfor, og kan m\xc3\xa5ske have noget med homoseksualitet at g\xc3\xb8re, men m\xc3\xa5ske ogs\xc3\xa5 noget med en speciel gave eller kvalitet, ved andet \xc3\xb8jekast . Den eneste reference til s\xc3\xa5danne personer er den f\xc3\xb8rste bog Det gyldne kompas, hvor de bliver omtalt som "sj\xc3\xa6ldne" og "venlige".\n_START_SECTION_\nLevetid\n_START_PARAGRAPH_\nDet er uvist, hvorn\xc3\xa5r eller hvordan en daimon bliver f\xc3\xb8dt eller hvilken form den f\xc3\xb8des i. N\xc3\xa5r en person d\xc3\xb8r, synes deres daimon at blegne og derefter som "atomer af r\xc3\xb8g". (B\xc3\xb8gerne beskriver ikke dette som "St\xc3\xb8v", selvom filmene afbilleder dem p\xc3\xa5 samme m\xc3\xa5de). Omvendt, hvis en daimon d\xc3\xb8r, d\xc3\xb8r dets menneske ogs\xc3\xa5. Hvordan daimonen f\xc3\xa5r sit navn bliver ikke fortalt i b\xc3\xb8gerne, men Pullman har senere antydet, at det er barnets for\xc3\xa6ldres daimoner, der navngiver barnets daimon . Da Will Parry kommer fra vores verden, havde hans daimon ikke noget navn og bliver kaldt "Kirjava" (et finsk navn, der betyder plettet eller mangefarvet) af heksen Serafina Pekkala.\n_START_SECTION_\nAdskillelse\n_START_PARAGRAPH_\nGenerelt skal et menneske og dennes daimon holde sig i en kort afstand til hinanden. Adskillelse, af enhver form, vil volde b\xc3\xa5de psykisk og fysisk smerte hos begge parter, som ofte for\xc3\xa5rsager d\xc3\xb8d, men nogle kulturer har udviklet teknikker, det tillader en daimon at komme meget langt v\xc3\xa6k fra sit menneske. Fx hekse, eller mennesker der er forpligtet til at blive shamaner, m\xc3\xa5 udholde h\xc3\xa5rde ritualistiske pr\xc3\xb8ver og efterlade deres daimoner, n\xc3\xa5r de skal p\xc3\xa5 \xc3\xa5ndelige rejser. Efter at blive genforenet med deres daimoner, har daimonerne udviklet en evne til at kunne have lange afstande mellem dem og deres menneske. B\xc3\xa5de hekse og shamaner beholder det st\xc3\xa6rke intime b\xc3\xa5nd mellem dem, eneste forskel er bare hvor langt v\xc3\xa6k de kan v\xc3\xa6re fra hinanden._NEWLINE_I trilogien bruges der en s\xc3\xa6rlig guillotine af "Disciplin\xc3\xa6rkommissionen" til at oversk\xc3\xa6re det st\xc3\xa6rke, usynlige b\xc3\xa5nd mellem et menneske og en daimon, uden at dr\xc3\xa6be dem. Men i mods\xc3\xa6tning til hekse og shamaner, er indgrebet voldeligt og permanent og efterlader mennesket som en zombie, uden selvst\xc3\xa6ndig tankegang eller identitet. "Disciplin\xc3\xa6rkommisionen" udf\xc3\xb8rer disse indgreb, men Lyra m\xc3\xb8der mere end et menneske, der ikke kan leve uden sin daimon og d\xc3\xb8r. Adskillelsesproceduren udleverer en stor m\xc3\xa6ngde energi, som Lord Asriel bruger til at bygge en bro til en anden dimension med byen Citt\xc3\xa1gazze._NEWLINE_Citt\xc3\xa1gazze er berygtet for det store antal af Genf\xc3\xa6rd, sp\xc3\xb8gelses-lignende individer, der kun tiltr\xc3\xa6kkes af det faste "St\xc3\xb8v" der flyder omkring et voksent menneske \xe2\x80\x93 alts\xc3\xa5 et menneske der har overst\xc3\xa5et puberteten \xe2\x80\x93 og kan kun ses af voksne mennesker. Hvis en voksen angribes, mister han eller hun hele sin bevidsthed, selvom kroppen lever videre, og daimonen forsvinder.\n_START_SECTION_\nSp\xc3\xb8gelse og D\xc3\xb8d\n_START_PARAGRAPH_\nBortset fra daimoner, er alle mennesker i besiddelse af et Sp\xc3\xb8gelse, som tager over n\xc3\xa5r mennesket d\xc3\xb8r og en D\xc3\xb8d, som skal f\xc3\xb8lge Sp\xc3\xb8gelset ned til underverden. For dem med eksterne daimoner, skal sp\xc3\xb8gelset, efter d\xc3\xb8den, repr\xc3\xa6sentere den del af sj\xc3\xa6len der sad i kroppen (imods\xc3\xa6tning til daimoner, der forsvinder n\xc3\xa5r d\xc3\xb8den indtr\xc3\xa6ffer). Sp\xc3\xb8gelser ligner svagt menneskene som de s\xc3\xa5 ud i live. D\xc3\xb8dene kan kun ses af deres kolleger i visse verdner, ligesom daimoner. De fremst\xc3\xa5r som rene og up\xc3\xa5virkede, men venlige figurer der rykker t\xc3\xa6ttere og t\xc3\xa6ttere p\xc3\xa5 deres menneske, n\xc3\xa5r tiden er inde._NEWLINE_Lyra bliver konfronteret med sin D\xc3\xb8d, da hun er i underverden for at lede efter sin d\xc3\xb8de ven, Rogers sp\xc3\xb8gelse. Selvom daimonen forsvinder n\xc3\xa5r d\xc3\xb8den indtr\xc3\xa6ffer, vil D\xc3\xb8den f\xc3\xb8re Sp\xc3\xb8gelset ned til underverden og med tiden forblive fanget i underverden. Will og Lyra hj\xc3\xa6lper de d\xc3\xb8de, da de sk\xc3\xa6rer et hul ind til en anden verden, som de d\xc3\xb8de kan komme igennem. N\xc3\xa5r sp\xc3\xb8gelserne kommer ud i den virkelige verden, bliver de opl\xc3\xb8st ligesom daimonerne, og bliver genforenet med universet._NEWLINE_Ligesom med en daimon, er menneskets D\xc3\xb8d det modsatte k\xc3\xb8n af mennesket. Menneskets sp\xc3\xb8gelse er derimod samme k\xc3\xb8n som mennesket.\n_START_SECTION_\nAndre sprog\n_START_PARAGRAPH_\nI den norske, danske og svenske overs\xc3\xa6ttelse er ordet "d\xc3\xa6mon" oversat med "daimon", da "d\xc3\xa6mon" jo betyder "d\xc3\xa6mon". P\xc3\xa5 serbisk og italiensk hedder det ogs\xc3\xa5 "daimon". I den spanske udgave bliver ordet oversat med "daimonion". Den portugisiske overs\xc3\xa6ttelse er "g\xc3\xa9nio", som henviser til en gud i den gr\xc3\xa6sk-romerske mytologi, selvom den brasilianske hedder "dimon".'